27.01.2020 - Anunt privind organizarea examenului de definitivat pentru executorii judecătoreşti stagiari

Uniunea Națională a Executorilor Judecătorești, sub coordonarea și controlul Ministerului Justiției, organizează în data de **12.03.2020**, în București, **examenul de definitivat pentru executorii judecătoreşti stagiari**.
**Posturile vacante aferente examenului de definitivat pentru executorii judecătorești stagiari, conform actualizării pe anul 2019, au fost prevăzute pentru executorii judecătorești stagiari care îndeplineau condițiile de înscriere la momentul emiterii Ordinului ministrului justiției nr. 3788/C/20.09.2019, modificat prin Ordinul ministrului justiției nr. 4023/C/09.10.2019 și prin Ordinul ministrului justiției nr. 5213/C/17.12.2019.**
**Data limită de înscriere**: conform prevederilor art. 40 alin. (1) din Regulamentul de punere în aplicare a Legii nr. 188/2000 privind executorii Judecătorești, aprobat prin Ordinul ministrului justiției nr. 210/2001, cu modificările și completările ulterioare, ”cererile candidaţilor, împreună cu dovezile de îndeplinire a condiţiilor prevăzute la art. 15 din lege şi cu referatul executorului judecătoresc îndrumător se vor depune cu 20 de zile înainte de data examenului la Camera executorilor judecătoreşti în a cărei circumscripţie candidatul a efectuat stagiul”, respectiv **până la data de 20.02.2020, inclusiv**.
Pentru verificarea îndeplinirii condițiilor prevăzute la art. 15 din Legea nr. 188/2000 privind executorii judecătorești, republicată, cu modificările și completările ulterioare, dosarul prezentat în vederea înscrierii la examenul de definitivat va conține, în ordinea enumerării, următoarele documente:
1. Cerere de înscriere, în original;
2. Act de identitate (B.I. sau C.I.) – copie certificată pentru conformitate de candidat;
3. Certificat de naştere şi certificat de căsătorie (unde este cazul) – copie certificată pentru conformitate de candidat;
4. Diplomă de licenţă - copie legalizată sau copie certificată pentru conformitate cu originalul de către persoana desemnată de Camera unde se depune cererea. În vederea certificării, documentul se prezintă în original, urmând a fi restituit ulterior;
5. Declaraţie pe propria răspundere din care să reiasă că persoana care își depune candidatura are capacitate deplină de exerciţiu, în original;
6. Cazier judiciar, în original;
7. Adeverinţă medicală din care să rezulte că persoana care candidează este aptă din punct de vedere medical să exercite profesia de executor judecătoresc, în original;
8. Referat din partea executorului judecătoresc îndrumător, în original;
9. Document eliberat de Colegiul Director al Camerei Executorilor Judecătorești în cadrul căreia candidatul și-a efectuat stagiul, din care să reiasă aprobarea reducerii de stagiu, dacă este cazul, în original;
10. Dovada plății taxei de înscriere, în original;
11. Alte documente relevante (pentru departajarea candidaților în conformitate cu dispozițiile art. 36 alin. (1) din Regulamentul de punere în aplicare a Legii nr. 188/2000).
**Taxa de înscriere** la examenul de definitivat este de **1500 de lei** și se va achita după cum urmează:
- **20% din cuantumul taxei, respectiv suma de 300 de lei** în contul Camerei unde urmează să se depună cererea de înscriere;
- **80% din cuantumul taxei, respectiv suma de 1200 de lei** se va achita în oricare dintre conturile U.N.E.J: RO84 BRDE 441S V922 1004 4410 - B.R.D. Șincai, RO98 BREL 0002 0010 6873 0101 - Libra Bank Nerva Traian, cu mențiunea ”taxă examen definitivat 2020”.